II 
Cum vero iam Alfredus Eberhard graeci libri recensionem in codice Mona- 
censi a se inventam antiquiorem esse ea, quam Boissonade primus vulgaverat, cen- 
suisset, Jernstedt praeter codicem ab Eberharde» usurpatum duobus aliis eius- 
dem recensionis codicibus exploratis prorsus verum esse id perspexit, quod 
D. Comparetti ’) divinando erat assecutus, hanc recensionem tarn prope ad operis 
Andreopuli formam genuinam accedere, ut prototypon haberi posset, unde recensio 
Boissonadiana manavisset, quae ipsa fons.et caput esset recensionum neograe- 
carum. Itaque eo potissimum consilio hanc editionem suscepit, ut quam recen- 
sionem Eherhard unius codicis ope in Fabularum Bomanensium vol. I pp. 136— 
196 a. 1872 mutilam ediderat, eam integram atque latiore codicum memoriae fun- 
damento firmius stabilitam exhiberet. 
Quo in consilio exsequendo ab Jernstedto et me sunt adhibiti: 
A 1. Codex Mosquensis bibliothecae Synodalis 298, partim bombycinus, par- 
tim chartaceus, in Vladimiri catalogo sub numéro 436 descriptus. Idem est, ex quo 
Jernstedt proverbia, quae Aesopi cosmicae comoediae dicuntur (vide nuncVictoris 
Jernstedt Opuscula, pp. 179 sqq.), et Cecaumeni strategicon a Yasilievskio reper- 
tum edidit. Prior pars codicis usque ad folium 350 scripta esse videbatur Jernstedto 
manu saeculi XIV, posterior manu saeculi XV. Librum Syntipae continent folia 
251 τ — 302. Foliorum ordo aliquotiens turbatus est. Nam id, quod primitus post 
f. 283 collocatum erat, nunc post f. 302 insertum et numéro 303 notatum est, 
quinque autem folia, quae hoc sequi debebant, notata nunc ilia primum numéro 284, 
secundum et quartum numéro utrumque 285, tertium et quintum numéro 286, 
hoc ordine sunt legendi: primum quartum tertium secundum quintum. Post f. 276 
duo quaterniones perierunt. Partem codicis, quae librum Syntipae continet, exscrip- 
sit Jernstedt. Ego librum totum iam impressum contuli cum codice, cum hic alius 
cuisdam opusculi edendi causa Petropolin missus bibliothecae Academiae hospitio 
uteretur. Quae Jernstedti sagacem diligentiam fugisse animadverti in addendorum 
tabulam rettuli. Scatet hic codex ut vix ullus alius turpissimis peccatis ortho- 
graphias. Qua de re ut lectores iudicare possent, simulacrum phototypicum pagi- 
narum, in quibus libri Syntipae prologi et principium scripta sunt, editioni adden- 
dum Jernstedt curavit; omnibus scripturae illiteratae quisquiliis adferendis adnota- 
tionem onerare noluit. 
В 2. Codex Vaticanus 335 chartaceus saeculi XIV velXV. Folia 58 r — 116 v , 
quibus liber Syntipae continetur, postquam aliquam eorum partem a Rostovzevo 
exscriptam acceperat Jernstedt, omnia fere Hans Graeven ab hoc rogatus partim 
contulit partim exscripsit 1 2 ). Paginas 3 — 48 editionis nostrae, cum iam typis 
excusae essent, cum hoc codice contulit Kraseninnikov Jernstedti in usum. 
1) Researches respecting the Book of Sindibâd (Publications of the Folk-Lore Society, 
IX), p. 61 *. 
2) Quae idem de aliis codicis partibus cum Jernstedto communicavit nou inutile fortasse 
erit hic referre: 
«Der Cod. besteht aus drei Teilen, die man des gleichen Formats wegen in zwei Bänden 
zusammengebunden hat. Vorgeheftet sind bei dieser Gelegenheit einige Blätter mit einer Inhalts- 
angabe. Die alten Teile lassen sich nach den Quaternionzahlen deutlich scheiden. 
«Teil I fol. 1 — 116; letzte Quaternionenzahl IE (auf fol. 111), vom ersten und letzten Qua- 
ternio fehlen je zwei Blätter. Am Schluss nach f. 116 sind deshalb ebenfalls 2 Seiten angeheftet, 
